פאול קרס

פאול קרס (באסטונית: Paul Keres)‏ (7 בינואר 1916, נרבה, אסטוניה – 5 ביוני 1975, הלסינקי, פינלנד) היה שחמטאי אסטוני-סובייטי בדרגת רב אמן. הוא חבר בהיכל התהילה העולמי של השחמט (אנ'). קרס החמיץ חמש פעמים הזדמנות להתמודדות על כתר אליפות העולם בשחמט. הוא ניצח בשנת 1938 את תחרות AVRO, ניצחון שהוביל למשא ומתן על התמודדות מול אלוף העולם אלכסנדר אלכין אך הדו-קרב לא התקיים משום פרוץ מלחמת העולם השנייה. לאחר המלחמה הוא החמיץ ארבע הזדמנויות נוספות בתחרויות המועמדים על אליפות העולם. מסיבות אלו, ולאור התוצאות המעולות שהשיג בתחרויות רבות, מבקרים רבים רואים בקרס את השחקן החזק ביותר שלא הפך לאלוף עולם. הוא כונה "נסיך הכתר של השחמט". אלכסנדר אלכין החמיא לו פעם ואמר: "את קרס יש לנצח שלוש פעמים: פעם בפתיחה, פעם במציעה ופעם בסיום". קרס למד לראשונה על משחק השחמט מאביו ומאחיו הבכור. משום שבעירו הקטנה היו ספרי שחמט מועטים, למד קרס את שיטת הרישום השחמטאית מחידות שחמט שפורסמו בעיתונים היומיים, ובנה לעצמו אוסף בכתב ידו של למעלה מ-1000 משחקים. בתחילת פעילותו השחמטאית הוא נודע בזכות סגנונו המבריק וההתקפות החריפות שיזם. שלוש פעמים זכה באליפות בתי הספר באסטוניה, בשנים 1930, 1932 ו-1933. משחקו הבשיל לאחר ששיחק משחקים רבים בשחמט בהתכתבות בהיותו תלמיד תיכון. משנת 1937 ועד 1941 קרס למד מתמטיקה באוניברסיטת טרטו וייצג את המוסד בכמה תחרויות בין-אוניברסיטאיות. קרס זכה באליפות אסטוניה בפעם הראשונה בשנת 1935. הוא חלק מקום ראשון-שני עם גונאר פרידמן וניצח בדו-קרב מולו לקביעת המנצח +2 -1 =0 (+ ניצחונות – הפסדים = תוצאות תיקו). באפריל 1935 ניצח קרס בדו-קרב את פליקס קיברמן, אחד מאמני השחמט המובילים בטרטו +3 -1 =0. בתחרות הלסינקי בשנת 1935 הגיע קרס למקום השני לאחר פאולין פרידמן עם 6.5/8 (+6 =1 -1). קרס ניצח בתחרות טאלין בשנת 1936 עם 9/10 (+8 =2). הצלחתו הבינלאומית הראשונה של קרס הייתה בתחרות באד נאהיים בשנת 1936 שם חלק מקום ראשון שני עם אלכסנדר אלכין בתוצאה 6.5/9 (+4 =5) 1936 Bad Nauheim, www.thechesslibrary.com. קרס התקשה בתחרות דרזדן באותה שנה וחלק שם מקום 8–9 עם +2 =3 -4 אך כתב שלמד שיעור חשוב מתחרות זו 1936 Dresden, www.thechesslibrary.com. קרס התאושש בתחרות זאנדוורט בשנת 1936 שם חלק מקום 3–4 (+5 =3 -3). לאחר מכן הגן על תוארו כאלוף אסטוניה בדו-קרב שהסתיים בתיקו מול פול פליקס שמידט (+3 =1 -3). עבור קרס שנת 1937 הייתה שנה מוצלחת ביותר. הוא ניצח בתחרות טאלין עם 7.5/9 (+6 =3 -0). לאחר מכן חלק מקום 1–2 בתחרות מרגייט יחד עם ראובן פיין בתוצאה 7.5/9 (+6 =3 -0), נקודה וחצי לפני אלכסנדר אלכין. בתחרות אוסטנד חלק קרס מקום 1–3 עם ראובן פיין והנרי גרוב עם 6/9 (+5 =2 -2) 1937Ostende, www.thechesslibrary.com. קרס שלט בתחרות פראג שם ניצח עם 10/11 (+9 =2). לאחר מכן ניצח בתחרות תמאטית בווינה עם 4.5/6 (+4 =1 -1). כל המשחקים החלו במסעים 1. ד4 פו6 2. פו3 פה4 (הגנת דורי). קרס חלק מקום 4–5 בתחרות קמרי עם (+8 =7 -2) מחצית הנקודה לאחר שלושת המנצחים סאלו פלור, ולדימיר פטרוב ושמואל רשבסקי KEMERI 1937, www.thechesslibrary.com. לאחר מכן חלק מקום 2–4 בתחרות פרנו עם 4.5/7 (+3 =3 -1). שרשרת הצלחות אלו זיכתה אותו בהזמנה לתחרות היוקרתית בזמרינג באדן בשנת 1937. בתחרות זו ניצח עם 9/14. קרס חלק מקום שני בתחרות הייסטינגס 1937/38 עם 6.5/9 (+4 =5 -0), חצי נקודה אחרי שמואל רשבסקי, והגיע למקום השני גם בתחרות נורדוויק 1938 עם 6.5/9 (+4 =5 -0)(אחרי אריך אליסקסיס). ב-1938 קרס סיים בתיקו דו-קרב מול גדעון סטולברג בסטוקהולם 4-4 (+2 =4 −2). בשנת 1938 חלק קרס מקום ראשון עם ראובן פיין, בתחרות העל AVRO, שהתקיימה במספר ערים בהולנד. קרס זכה בהתרת נקודות משום שבמשחקים ביניהם ניצח 1.5-0.5. היה צפוי שהמנצח בתחרות יהיה המתמודד על תואר אליפות העולם בדו-קרב מול אלכסנדר אלכין, אך פרוץ מלחמת העולם, ובמיוחד כיבוש אסטוניה על ידי ברית המועצות בשנים 1940–1941 הביאו את המשא ומתן עם אלכין לסיומו. קרס החל את לימודיו באוניברסיטה בשנת 1938 וגם לעובדה זו היה חלק בכישלון המשא ומתן. קרס התקשה בתחרות לנינגרד-מוסקבה שם סיים במקום 12–13. קרס כתב כי לא היה לו די זמן להתכונן לאירוע כה חזק, אך הוא התאושש לאחר מכן וניצח בתחרות מרגייט 1939 עם 7.5/9 (+6 =3 -0). קרס שיחק בנבחרתה האולימפית של אסטוניה בשלוש אולימפיאדות רשמיות ובאחת בלתי רשמית (מינכן 1936). לאחר מלחמת העולם השנייה ייצג את ברית המועצות בשבע אולימפיאדות נוספות. הופעתו המוצלחת באולימפיאדת 1935, בלוח הראשון, הפכה אותו לכוכב נערץ בזכות סגנונו המרשים. הצלחתו זו נתנה לו את הביטחון להתמודד בזירה הבינלאומית. בשנת 1935, באולימפיאדה השישית שהתקיימה בורשה, בלוח הראשון השיג תוצאה של +11 -5 =3 בין השאר ניצח את ולדימיר פטרוב, ארנסט גרינפלד, ויליאם וינטר, גדעון סטולברג וסיים בתיקו עם ראובן פיין. OlimpBase :: 6th Chess Olympiad, Warsaw 1935, Estonia, www.olimpbase.org בשנת 1936, באולימפיאדה הבלתי רשמית שהתקיימה במינכן, בלוח הראשון השיג תוצאה של +12 -1 =7 בין השאר ניצח את לאיוש שטיינר, קורט ריכטר, וסיה פירץ, גדעון סטולברג ואירו בוק OlimpBase :: Chess Olympiad, Munich 1936, Estonia, web.archive.org, ‏2008-07-06 בשנת 1937, באולימפיאדה השביעית שהתקיימה בסטוקהולם, בלוח הראשון השיג תוצאה של +9 -2 =4 בין השאר ניצח את קונל יו אודונל אלכסנדר, וסיה פירץ, חוליו בולבוצ'אן ואת שמואל רשבסקי OlimpBase :: 7th Chess Olympiad, Stockholm 1937, Estonia, www.olimpbase.org. בשנת 1939, באולימפיאדה השמינית שהתקיימה בבואנוס איירס, בלוח הראשון השיג תוצאה של +12 -2 =5 בין השאר ניצח את גדעון סטולברג, משה צ'רניאק, ולדאס מיקאנס וסיים בתיקו עם חוסה ראול קפבלנקה ועם סבלי גריגורייביץ' טרטקובר OlimpBase :: 8th Chess Olympiad, Buenos Aires 1939, Estonia, www.olimpbase.org בשנת 1952, באולימפיאדה העשירית שהתקיימה בהלסינקי, בלוח הראשון השיג תוצאה של +3 -2 =7 OlimpBase :: 10th Chess Olympiad, Helsinki 1952, Soviet Union, www.olimpbase.org בשנת 1954, באולימפיאדה האחת עשרה שהתקיימה באמסטרדם, בלוח הרביעי השיג תוצאה של +13 -0 =1 בין השאר ניצח את הרמן פילניק OlimpBase :: 11th Chess Olympiad, Amsterdam 1954, Soviet Union, www.olimpbase.org בשנת 1956, באולימפיאדה השתים עשרה שהתקיימה במוסקבה, בלוח השלישי השיג תוצאה של +7 -0 =5 בין השאר ניצח את יונתן פנרוז OlimpBase :: 12th Chess Olympiad, Moscow 1956, Soviet Union, www.olimpbase.org בשנת 1958, באולימפיאדה השלוש עשרה שהתקיימה במינכן, בלוח השלישי השיג תוצאה של +7 -0 =5 OlimpBase :: 13th Chess Olympiad, Munich 1958, Soviet Union, www.olimpbase.org בשנת 1960, באולימפיאדה הארבע עשרה שהתקיימה בלייפציג, בלוח השלישי השיג תוצאה של +8 -0 =5 OlimpBase :: 14th Chess Olympiad, Leipzig 1960, Soviet Union, www.olimpbase.org בשנת 1962, באולימפיאדה החמש עשרה שהתקיימה בורנה, בלוח הרביעי השיג תוצאה של +6 -0 =7 OlimpBase :: 15th Chess Olympiad, Varna 1962, Soviet Union, www.olimpbase.org בשנת 1964, באולימפיאדה השש עשרה שהתקיימה בתל אביב, בלוח הרביעי השיג תוצאה של +9 -1 =2 OlimpBase :: 16th Chess Olympiad, Tel Aviv 1964, Soviet Union, www.olimpbase.org באולימפיאדות בהן השתתף קיבל קרס 7 מדליות זהב קבוצתיות (עם נבחרת ברית המועצות), חמש מדליות זהב אישיות ומדליית ארד אישית אחת. בייצגו את אסטוניה קיבל קרס מדליית ארד קבוצתית ומדליית כסף אישית. בסך הכל קיבל 15 מדליות. מדליית זהב אישית נוספת קיבל על הישגיו באולימפיאדה הבלתי רשמית שהתקיימה במינכן. בנוסף לאולימפיאדות אלו השתתף קרס כנציג ברית המועצות למשחקים האירופאיים. בשנת 1957, במשחקים שהתקיימו בווינה, שיחק קרס בלוח השני והשיג תוצאה של +1 -0 =4. ניצחונו היחיד היה על לודק פאכמן. OlimpBase :: 1st European Team Chess Championship, Vienna 1957, Soviet Union, www.olimpbase.org בשנת 1961, במשחקים שהתקיימו באוברהאוזן, שיחק קרס בלוח השלישי והשיג תוצאה של +4 -0 =4 בין השאר ניצח את ולסטימיל הורט וגדעון ברצה OlimpBase :: 2nd European Team Chess Championship, Oberhausen 1961, Soviet Union, www.olimpbase.org. בשנת 1970, במשחקים שהתקיימו בקפבנברג, שיחק קרס בלוח השמיני והשיג תוצאה של +5 -0 =0 OlimpBase :: 4th European Team Chess Championship, Kapfenberg 1970, Soviet Union, www.olimpbase.org. בשלושת האירועים זכה קרס בשלוש מדליות זהב אישיות ובשלוש מדליות זהב קבוצתיות ובכך העלה את מנין המדליות שקיבל באירועים קבוצתיים אלו ל-22. עם פרוץ מלחמת העולם השנייה היה קרס בבואנוס איירס, במשחקי האולימפיאדה לשחמט. הוא נשאר לאחר תום האולימפיאדה ושיחק בתחרות בינלאומית של בואנוס איירס שם חלק מקום ראשון עם מיגל ניידורף בתוצאה 8.5/11 (+7 =3 -1). האירוע הבא בו השתתף היה דו-קרב של 14 משחקים עם אלוף העולם לשעבר מקס אויבה שהתקיים בחודשים דצמבר 1939 - ינואר 1940. קרס הצליח לנצח 7.5-6.5 (+6 =3 -5) במה שנחשב כהישג יוצא מן הכלל, משום שמקס אויבה היה עדיין במלוא כוחו, וכאלוף עולם לשעבר היה לו ניסיון רב בהרבה מלקרס בדו-קרבות. אסטוניה סופחה באופן רשמי לברית המועצות ב-6 באוגוסט 1940. קרס שיחק באליפות ברית המועצות בפעם הראשונה בחייו והגיע בתחרות זו למקום הרביעי (+9 =6 -4). (ניצחו: אנדור לילינטל ואיגור בונדרבסקי עם 13.5/19). באליפות זו, ה-12 במספר, היה הרכב שחקנים חזק בצורה בלתי רגילה, והאלוף הקודם, מיכאל בוטביניק הגיע למקום השישי עם 11.5. URS-ch12 Moscow 1940, web.archive.org, ‏2009-10-21 התאחדות השחמט הסובייטית ארגנה את "האליפות האבסולוטית של ברית המועצות" בשנת 1941, כאשר ששת הראשונים באליפות ברית המועצות הוזמנו להתחרות זה מול זה ארבע פעמים. WebCite query result, www.webcitation.org. בתחרות זו ניצח מיכאל בוטביניק עם 13.5/20 וקרס סיים במקום השני עם 11/20, לפני וסילי סמיסלוב, יצחק בולסלבסקי, אנדור לילינטל ואיגור בונדרבסקי. לאחר הפלישה של הנאצים לברית המועצות ב-22 ביוני 1941 נשלטה אסטוניה על ידי הגרמנים. בשנים 1942 ו-1943 שיחקו קרס ואלכסנדר אלכין בארבע תחרויות שאורגנו על ידי ארהרדט פוסט נשיא ה-Grossdeutscher Schachbund הנאצי. אלכין ניצח בתחרות זלצבורג שהתקיימה ביוני 1942, בתחרות מינכן שהתקיימה בספטמבר 1942 (האליפות הראשונה של אירופה) ובתחרות פראג שהתקיימה באפריל 1943. בכל התחרויות האלו הגיע קרס למקום השני אחרי אלכין. בתחרות זלצבורג שהתקיימה ביוני 1943 חלקו השניים את המקום הראשון עם 7.5/10. במהלך מלחמת העולם השנייה שיחק קרס בתחרויות שחמט נוספות. הוא ניצח בכל 15 משחקיו באליפות אסטוניה שהתקיימה בטאלין בשנת 1942 וניצח בכל חמשת משחקיו בתחרות פוזן בשנת 1943 Chess Archaeology, web.archive.org, ‏2008-05-07. קרס ניצח גם באליפות אסטוניה שהתקיימה בטאלין בשנת 1943 ובתחרות מדריד בשנת 1944 עם 13/14 (+12 =2 -0). קרס הגיע שני, בשחקו מחוץ למניין באליפות שוודיה בשנת 1944 (ניצח: שטיג לונדהולם). קרס ניצח בדו-קרב את פולקה אקסטרום 5-1 (+4 =2 -0). סיומה של מלחמת העולם השנייה הציבה את קרס בנסיבות מסוכנות. במהלך המלחמה ארץ מולדתו - אסטוניה - נשלטה לסירוגין על ידי הסובייטים, הגרמנים ושוב הסובייטים. קרס השתתף במספר תחרויות שחמט באירופה תחת הכיבוש הגרמני, וכאשר הסובייטים כבשו מחדש את אסטוניה הוא ניסה להימלט, ללא הצלחה. כתוצאה מכך השלטונות הסובייטים והק.ג.ב. הטרידו והציקו לקרס, שחשש לחייו. למרבה מזלו, הצליח קרס למנוע את הגלייתו לסיביר או גורל גרוע מזה, כפי שנפל בחלקו של ולדימיר פטרוב, אך חזרתו לזירת השחמט הבינלאומית עוכבה במספר שנים, למרות כושרו המעולה. קרס ניצח בתחרות ריגה 1944/45 עם 10.5/11 WebCite query result, www.webcitation.org. מסיבות פוליטיות נמנעה השתתפותו מעשרת חברי הקבוצה הסובייטית לתחרות הרדיו מול ארצות הברית בשנת 1945 וכן לא ניתן לו להשתתף בתחרות הראשונה המשמעותית לאחר המלחמה, גרוניגן 1946 בה ניצח בוטביניק לפני אויבה וסמיסלוב. קרס ניצח באליפות אסטוניה 1945 עם 13/15 (+11 =4 -0) לפני חמישה שחקנים סובייטים אורחים אלכסנדר קוטוב, אלכסנדר טולוש, אנדור לילינטל, ולדאס מיקאנס וסאלו פלור WebCite query result, www.webcitation.org. בשנת 1946 ניצח בתחרות טביליסי, כשחקן מחוץ למניין באליפות גאורגיה עם תוצאה מעולה של 18/19, לפני ולדאס מיקאנס ואלוף העולם לעתיד טיגראן פטרוסיאן. קרס חזר לזירה הבינלאומית בשנת 1946 בדו-קרב על גבי הרדיו מול אנגליה, והמשיך לשחק בכושר מעולה בשנה זו ובשנת 1947. גם לאחר שחזר לחיים נורמליים (באופן יחסי) משחקו ברמה הגבוהה הושפע ממעמדו כזר בברית המועצות, והגברת הלחץ עליו כאשר היה צריך לשחק תחת עינם הפקוחה של השלטונות הסובייטים והק.ג.ב. לא תרמה לשלוותו. הגם שקרס השתתף בתחרות לקביעת אלוף העולם לאחר מותו של אלוף העולם אלכסנדר אלכין בשנת 1946 רמת משחקו הייתה רחוקה משיאו. בתחרות השתתפו חמישה שחקנים בלבד: מיכאל בוטביניק, וסילי סמיסלוב, קרס, שמואל רשבסקי ומקס אויבה. (ראובן פיין הוזמן גם כן אך דחה את ההזמנה). כל שחקן שיחק חמישה משחקים מול כל אחד מהאחרים. קרס סיים שלישי עם 10.5/20, כאשר בעימות בינו לבין מיכאל בוטביניק הפסיד בארבעת המשחקים הראשונים וניצח רק במשחק האחרון, כאשר תוצאת התחרות כבר נקבעה. תוצאה חריגה זו העלתה חשדות שקרס אולץ "לזרוק" את המשחקים כדי לאפשר לבוטביניק לנצח בתחרות. היסטוריון השחמט טיילור קינגסטון חקר את כל העדויות הקיימות והסיק כי שלטונות השחמט הסובייטים נתנו לקרס רמזים עבים כי אל לו להפריע לניסיונו של בוטביניק לנצח באליפות העולם. Log in or Subscribe – ChessCafe.com, chesscafe.com Log in or Subscribe – ChessCafe.com, chesscafe.com Log in or Subscribe – ChessCafe.com, chesscafe.com בוטביניק גילה זאת בערך במחצית התחרות ומחה נמרצות על כך, ובכך הכעיס את הגורמים הסובייטים. קרס ככל הנראה לא הפסיד בכוונה משחקים לבוטביניק. עדויות שפורסמו במסמכים המצוטטים מעלה, מאששות הלחצים על קרס ועל כך כי בוטביניק ידע על כך. הנה דוגמה ליכולתו במשחק מול מקס אויבה, המשחק התקיים ב-11.4.1948: קרס, בשחור, זיהה כאן אפשרות טקטית מרהיבה: ר:ו4!! 20. ז:ו4 פ:ו4 21. פדו3 פה2+ 22. מז2 ח6! ואויבה נכנע שלושה מסעים מאוחר יותר. המשחק כולו בהערת השוליים הבאה. קרס הגיע למקום השני (או חלק מקום שני) בארבע תחרויות מועמדים (1953, 1956, 1959, 1962) ובכך היה לשחקן שהגיע למקום השני מספר פעמים רב ביותר. בתחרות המועמדים בשנת 1950 שהתקיימה בבודפשט הגיע במקום הרביעי, אחרי דוד ברונשטיין ויצחק בולסלבסקי עם 9.5/18 (+3 =13 -2). בשנת 1953 בתחרות ציריך, חלק מקום 2–4 עם דוד ברונשטיין ושמואל רשבסקי עם 16/28 (+8 =16 -4), שתי נקודות אחרי וסילי סמיסלוב. Rook House - Greatest Events - Zurich 1953, web.archive.org, ‏2008-06-18 בתחרות המועמדים שהתקיימה באמסטרדם בשנת 1956 הגיע קרס למקום השני עם 10/18 (+3 =14 -1), נקודה וחצי אחרי וסילי סמיסלוב. בתחרות המועמדים שהתקיימה ביוגוסלביה בשנת 1959 הגיע קרס למקום השני עם 18.5/28 (+15, =7, -6). לקרס היו תוצאות חיוביות או שוות מול כל המתחרים, כולל 1–3 מול מנצח התחרות מיכאל טל אך טל צבר 14.5/16 מול ארבעת האחרונים בטבלה. בתחרות המועמדים שהתקיימה בקוראסאו בשנת 1962 חלק קרס מקום 2–3 עם יפים גלר בצוברו 17/27 (+9 =16 -2) מחצית הנקודה אחרי טיגראן פטרוסיאן. באותה שנה ניצח קרס בדו-קרב מול יפים גלר על מקום בתחרות המועמדים לשנת 1965 בתוצאה 4.5-3.5 (+2 -1 =5). Rook House - Greatest Events - Curacao 1962, web.archive.org, ‏2008-06-18 בתחרות המועמדים שהתקיימה בריגה בשנת 1965 הפסיד קרס בשלב רבע הגמר לזוכה בתחרות, בוריס ספסקי 6-4 (+2 -4 =4). זה ההפסד היחיד של קרס בדו-קרבות לאורך הקריירה הארוכה שלו. קרס שלט במספר תחרויות לאחר תום מלחמת העולם השנייה. הוא ניצח באליפות ברית המועצות בשחמט- תחרות חזקה מאוד - שלוש פעמים. בשנת 1947 הוא ניצח בלנינגרד, באליפות החמש עשרה של ברית המועצות עם 14/19 (+10 =8 -1) כאשר כל שחקני הצמרת מלבד בוטביניק השתתפו WebCite query result, www.webcitation.org. בשנת 1950, ניצח קרס באליפות ברית המועצות השמונה עשרה עם 11.5/17. URS-ch18 Moscow 1950, web.archive.org, ‏2009-10-21 ועל הישגו זה חזר גם בשנת 1951, כאשר ניצח באליפות ברית המועצות התשע עשרה עם 12/17 והקדים את טיגראן פטרוסיאן, יפים גלר, וסילי סמיסלוב, מיכאל בוטביניק ועוד רבים מצמרת השחמט הסובייטית. WebCite query result, www.webcitation.org קרס הגיע למקום השני באליפות ברית המועצות ה-24 עם 13.5/21 לאחר המנצח מיכאל טל עם 14/21. URS-ch24 Moscow 1957, web.archive.org, ‏2009-10-21 באליפות ה-16 חלק מקום 6–9 עם 9.5/18 WebCite query result, www.webcitation.org (ניצחו: דוד ברונשטיין ואלכסנדר קוטוב עם 12 נקודות). באליפות ה-17 הגיע קרס למקום השמיני עם 11/19 (ניצחו: דוד ברונשטיין ווסילי סמיסלוב עם 13/19). WebCite query result, www.webcitation.org. באליפות העשרים חלק קרס מקום 10–11 עם 9.5/19 (ניצחו: מיכאל בוטביניק ומארק טיימנוב עם 13.5/19) URS-ch20 Moscow 1952, web.archive.org, ‏2009-10-21. באליפות ה-22 חלק קרס מקום 7–8 עם 11/19 (ניצחו: וסילי סמיסלוב ויפים גלר עם 12/19) URS-ch22 Moscow 1955, web.archive.org, ‏2009-10-21. באליפות ה-26 חלק קרס מקום 7–8 עם 10.5/19 (המנצח: טיגראן פטרוסיאן עם 13.5/19) URS-ch26 Tbilisi 1959, web.archive.org, ‏2009-10-21. באליפות ה-29 חלק קרס מקום 8–11 עם 11/20 (המנצח: בוריס ספסקי עם 14.5/20) URS-ch29 Baku 1961, web.archive.org, ‏2009-10-27. באליפות ה-33 הגיע קרס למקום השישי עם 11/19 (המנצח: לאוניד שטיין) URS-ch33 Tallinn 1965, web.archive.org, ‏2009-10-27. באליפות ה-41 חלק קרס מקום 9–12 עם 8/17 (ניצח: בוריס ספסקי עם 11.5/17) URS-ch41 Moscow 1973, web.archive.org, ‏2002-12-12 קרס ניצח בתחרות פרנו בשנת 1947 עם 9.5/13 (+7 =5 -1) והקדים את אלכסנדר קוטוב, אנדור לילינטל, יצחק בולסלבסקי, דוד ברונשטיין, וסילי סמיסלוב ועוד WebCite query result, www.webcitation.org. בתחרות סצאונו-זדרוי בשנת 1950 ניצח קרס עם 14.5/19 (+11 =7 -1) והקדים בנקודה את לאסלו סאבו וגדעון ברצה Turniej Międzynarodowy Szczawno Zdrój 1950, web.archive.org, ‏2013-10-22. בתחרות בודפשט בשנת 1952 ניצח קרס עם 12.5/17 (+10 =5 -2) לפני מיכאל בוטביניק, יפים גלר, וסילי סמיסלוב, גדעון סטולברג, לאסלו סאבו וטיגראן פטרוסיאן 1952 Budapest, www.thechesslibrary.com. הניצחון בבודפשט, שהיה הניצחון הרביעי הרצוף בתחרויות חזקות מאוד עשוי להוות את שיא הקריירה השחמטאית של קרס. האמן ההונגרי אגון ורנוז שכתב שני ספרים על קרס מציין שבמועד התחרות היה קרס השחקן הטוב ביותר בעולם. החל מתחרות פרנו בשנת 1947, תרם קרס תרומות משמעותיות כמארגן אירועי שחמט באסטוניה, זאת במקביל לתוצאות יוצאות מן נכלל שהמשיך להשיג בזירה הבינלאומית. קרס חלק מקום 1–2 בתחרות הייסטינגס 1954/55 עם וסילי סמיסלוב עם 7/9 (+6 =2 -1) HASTINGS 1954-55, www.thechesslibrary.com. בשנת 1955 ניצח קרס בתחרות אימונים סובייטית בפרנו עם 9.5/10 WebCite query result, www.webcitation.org (באנגלית). קרס הגיע למקום השני בתחרות הבינאזורית שהתקיימה בגטבורג עם 13.5/20 אחרי דוד ברונשטיין עם 15/20 Interzonal de Göteborg 1955 - La tragédie argentine, web.archive.org, ‏2008-07-15 Historia del Ajedrez en Argentina - Historia, web.archive.org, ‏2008-03-25. קרס ניצח את וולפגאנג אונציקר בדו-קרב בהמבורג 2–6 (+4 =4 -0). קרס ניצח בתחרות מר-דל פלטה בשנת 1957 עם 15/17 לפני מיגל ניידורף ואלכסנדר קוטוב 1957MardelPlata, www.thechesslibrary.com. באותה שנה ניצח בתחרות סנטיאגו עם 6/7 לפני אלכסנדר קוטוב 1957Santiago, www.thechesslibrary.com. קרס ניצח בתחרות הייסטינגס 1957/58 עם 7.5/9 (לפני סבטוזר גליגוריץ') Britbase: Hastings Premier PGN Game Downloads, web.archive.org, ‏2008-05-07. קרס חלק מקום 3–4 עם בובי פישר בצוברו 10.5/15 בתחרות ציריך 1959 (ניצח: מיכאל טל עם 11.5/15, שני סבטוזר גליגוריץ' עם 11/15) 1959Zurich, www.thechesslibrary.com. קרס הגיע למקום השלישי בתחרות סטוקהולם 1959/60 עם 7/9. הוא ניצח בתחרות פרנו בשנת 1960 עם 12/15 WebCite query result, www.webcitation.org. קרס ניצח בתחרות ציריך 1961 עם 9/11 לפני טיגראן פטרוסיאן 1961Zurich, www.thechesslibrary.com. בתחרות העילית בבלד 1961 חלק קרס מקום 3–5 עם 12.5/19 (+7 =11 -1) אחרי המנצח מיכאל טל עם 14.5/19 ובובי פישר עם 13.5/19 BLED 1961, www.thechesslibrary.com. בתחרות גביע פיאטיגורסקי בשנת 1963 חלק קרס מקום ראשון-שני עם אלוף העולם טיגראן פטרוסיאן עם 8.5/14. בשנת 1964 קרס חלק עם איוו ניי מקום 1–2 בקורוס (ויק אן-זהה) עם 11.5/15 Corus Chess history - Tournament, web.archive.org, ‏2008-05-27. קרס חלק מקום ראשון שני עם אלוף העולם טיגראן פטרוסיאן בתחרות בואנוס איירס 1964 עם 12.5/17 BAIRES64, www.thechesslibrary.com. בתחרות הייסטינגס 1964/65 ניצח קרס עם 8/9 Britbase: Hastings Premier PGN Game Downloads, web.archive.org, ‏2008-05-07. קרס חלק מקום ראשון שני עם ולסטימיל הורט בתחרות מרינסקה לאזנה בשנת 1965 עם 11/15 Paul Keres, web.archive.org, ‏2007-12-17. קרס ניצח בתחרות סטוקהולם 1966/67 עם 7/9 Paul Keres, web.archive.org, ‏2007-12-17 Paul Keres, web.archive.org, ‏2007-12-17. קרס חלק מקום 3–4 בתחרות ויניפג בשנת 1967 עם 5.5/9 (ניצחו: בנט לארסן וקלאוס דארגה עם 6/9) 1967Winnepeg, www.thechesslibrary.com. בשנת 1968 ניצח קרס בתחרות במברג עם 12/15, שתי נקודות לפני אלוף העולם טיגראן פטרוסיאן. קרס סיים במקום השני בתחרות לוהקוביצה בשנת 1969, עם 10.5/15 (ניצח: ויקטור קורצ'נוי) Luhacovice 1969 - 365Chess.com Tournaments, www.365chess.com. בתחרות טאלין 1969 חלק קרס מקום 2–3 עם איוו ניי בתוצאה 9/13 (ניצח: לאוניד שטיין Tallinn 1969, web.archive.org, ‏2009-10-27. בתחרות וייק אנ זי 1969 חלק קרס מקום 3–4 עם 10.5/15 (ניצחו: יפים גלר ומיכאל בוטביניק) Corus Chess history - Tournament, web.archive.org, ‏2008-05-27. קרס ניצח בתחרות בודפשט 1970 עם 10/15 לפני לאסלו סאבו. ניצחונו של קרס 1–3 על בוריסלב איבקוב הביא את הניצחון לנבחרת ברית המועצות בדו-קרב מול נבחרת שאר העולם OlimpBase :: USSR vs Rest of the World, Belgrade 1970, web.archive.org, ‏2008-05-11. קרס חלק מקום 1–2 עם מיכאל טל בתוצאה 11.5/15 בתחרות טאלין בשנת 1971 Tallinn 1971, web.archive.org, ‏2009-10-21. קרס חלק מקום 2–3 עם מיכאל טל בתחרות פרנו 1971 עם 9.5/13 (ניצח: לאוניד שטיין עם 10/13) Parnu 1971, web.archive.org, ‏2009-10-21. קרס חלק מקום 2–4 בתחרות אמסטרדם 1971 עם 9/13 (ניצח: וסילי סמיסלוב). קרס חלק מקום 3–5 בתחרות סרייבו 1972 עם 9.5/15 (ניצח: לאסלו סאבו). קרס הגיע למקום החמישי בתחרות סן אנטוניו 1972 עם 9.5/15 (ניצחו: טיגראן פטרוסיאן, לאיוש פורטיש ואנטולי קרפוב) Rook House - Greatest Events - San Antonio 1972, web.archive.org, ‏2008-06-18. בשנת 1973 חלק קרס מקום 3–6 בתחרות טאלין עם 9/15 (ניצח: מיכאל טל עם 12/15) Tallinn 1973, web.archive.org, ‏2009-10-21. התחרות הבינאזורית האחרונה בה השתתף קרס הייתה בפטרופוליס בשנת 1973, שם חלק מקום 12–13 עם 8/17 (ניצח: הנריקה מקינג) 1973 Petropolis Interzonal : 1973-75 cycle : World Chess Championship, www.mark-weeks.com. בריאותו של קרס התדרדרה והוא לא שיחק באירועים משמעותיים נוספים בשנת 1974 (למעט אליפות ברית המועצות שסוקרה בפיסקה הרלוונטית). התחרות החשובה האחרונה בה השתתף קרס הייתה ניצחונו בתחרות טאלין 1975, חודשים ספורים לפני מותו. קרס צבר 10.5/15 ללא הפסד, נקודה לפני אלוף העולם לשעבר בוריס ספסקי Tallinn 1975, web.archive.org, ‏2009-10-21. קרס מת מהתקפת לב בהלסינקי, פינלנד, בגיל 59 (לעיתים כתוב כי הוא מת בוונקובר, קנדה). מותו אירע בזמן שחזר לאסטוניה מתחרות שחמט בה ניצח בוונקובר. מאז מותו נערכת בוונקובר תחרות שחמט לזכרו, בשם "The Paul Keres Memorial Chess Tournament ". למעלה ממאה אלף אבלים עמדו באתר בו נקבר בטאלין, וצמרת הממשל כיבדה את זכרו במשמר כבוד. נשיא פיד"ה מקס אויבה ידידו הוותיק ויריבו על גבי הלוח היה נוכח אף הוא. קרס נמנה בין עשרת השחמטאים המובילים בעולם בין השנים 1936–1965, ולזכותו נזקף אחוז ניצחונות מהגבוהים בין כל רבי האמנים לאורך ההיסטוריה. אתר Chessmetrics מדרג את מד הכושר שלו בשיאו כ-2755, השביעי בהיסטוריה. קרס היה אחד מהשחקנים הבודדים עם תוצאה חיובית מול חוסה ראול קפבלנקה. לקרס היו תוצאות חיוביות גם מול אלופי העולם מקס אויבה ומיכאל טל, ותוצאה מאוזנת מול וסילי סמיסלוב, טיגראן פטרוסיאן ואנטולי קרפוב. במהלך הקריירה הארוכה שלו, שיחק קרס מול עשרה אלופי עולם וניצח כל אחד מהם למעט אנטולי קרפוב שאיתו סיים פעמיים בתיקו. בכך היה קרס לשחקן היחיד שניצח תשעה אלופי עולם רשמיים. רבי אמנים בולטים נוספים שמולם היו לו תוצאות חיוביות כוללים את ראובן פיין, סאלו פלור, ויקטור קורצ'נוי, יפים גלר, סבלי גריגורייביץ' טרטקובר, מארק טיימנוב, מילן וידמר, סבטוזר גליגוריץ', יצחק בולסלבסקי, יפים בוגוליובוב ובנט לארסן. קרס כתב מספר ספרי שחמט, כולל ניתוח מעמיק של מבחר משחקיו, ספר על אמנות משחק המציעה (עם אלכסנדר קוטוב וספר על סיומים פרקטיים. שלושת ספרים אלה עדיין נחשבים כטובים ביותר מסוגם עבור שחקנים מומחים השואפים להגיע לרמת אמן. בנוסף כתב קרס מספר ספרים המתעדים תחרויות, וביניהם תיאור חשוב של אליפות העולם בשנת 1948. הוא כתב מספר ספרים על פתיחות וביניהם מספרדית ועד צרפתית, פתיחת שלושת הפרשים עד גמביט המלך ופתיחת ארבעת הפרשים עד לספרדית. הוא תרם לכרך הראשון "C" של המהדורה הראשונה של אנציקלופדיית הפתיחות היוגוסלבית שהופיעה בשנת 1974, שנה לפני מותו. קרס גם היה שותף ליצירת ביטאון השחמט של ריגה Shakhmaty. קרס תרם תרומות חשובות לתיאורית הפתיחה. ההסתעפות המוכרת ביותר היא התקפת קרס נגד הסתעפות שווינגן בהגנה הסיציליאנית. (1. ה4 ג5 2. פו3 ד6 3. ד4 ג:ד4 4. פ:ד4 פ6 5. פג3 ה6 6. ז4). הפתיחה זו נקט בשנת 1943 במשחק נגד יפים בוגוליובוב ועד היום הסתעפות זו נשארה אופנתית וחשובה. רעיון מקורי נוסף בצידו של השחור היה לו בפתיחה הספרדית הסגורה (1. ה4 ה5 2. פו3 פג6 3. רב5 א6 4. רא4 פו6 5. 0-0 רה7 6. צה1 ב5 7. רב3 ד6 8. ג3 0-0 9. ח3 פא5 10. רג2 ג5 11. ד4 פד7). רעיון זה יושם על ידי קרס לראשונה בתחרות המועמדים של 1962, ובמשך מספר שנים היה פופולרי. קרס גם הגה את הגנת קרס (1. ד4 ה6 2. ג4 רב4+) ורעיון חשוב בצידו של השחור בפתיחה האנגלית (1. ג4 ה5 2. פג3 פו6 3. ז3 ג6). הסופר ההונגרי אגון ורנוז כותב כי קרס פרסם 180 בעיות שחמט ו-30 אטיודים. אחד מסיומי הצריחים שלו זכה בפרס ראשון בשנת 1947. קרס ניצח בתחרויות על משנות ה-30 ועד שנות ה-70, בפרק זמן שמשתרע על כארבעים שנים, וניצח בתחרויות בכל רחבי העולם, כולל את אירופה, דרום אמריקה וצפון אמריקה. מיכאל בוטביניק לעומתו מעולם לא התחרה באמריקה. יריבו שמואל רשבסקי ניסה להסביר מדוע קרס לא הפך לאלוף עולם, ותוך כדי הסבר החמיא לאישיות יריבו. "אני מאמין שקרס נכשל בהיבט זה משום שחסר את אינסטינקט "הרצח". קרס היה אדם מתון מכדי לתת את כל כולו במטרה להביס את יריביו. הוא לקח את הכל, כולל השחמט, באופן פילוסופי. קרס היה אחד האנשים הנחמדים ביותר שאי פעם פגשתי. בדרכו החברית וחיוכו הכנה הוא התחבב על אנשים במהירות והפך לחברם. לקרס היה אופי טוב ונעים. כן - הוא אהב שחמט, אבל להיות בן-אדם היה עדיפותו העליונה. בנוסף לשחמט התעניין קרס בטניס, פינג-פונג, שחיה וברידג'] כדי לראות את המשחקים, יש לאפשר בדפדפן שלכם ג'אווהסקריפט. [Event "Helsinki ol (Men) prel-C"] [Site "Helsinki FIN"] [Date "1952.08.12"] [EventDate "?"] [Round "3"] [Result "1-0"] [White "Paul Keres"] [Black "Alfred Tarnowski"] [ECO "C86"] [WhiteElo "?"] [BlackElo "?"] [PlyCount "79"] 1.e4 e5 2.Nf3 Nc6 3.Bb5 a6 4.Ba4 Nf6 5.O-O Be7 6.Qe2 b5 7.Bb3 d6 8.c3 Na5 9.Bc2 c5 10.a4 b4 11.d3 Nc6 12.Nbd2 O-O 13.Rd1 h6 {במקום 13..ח6 עדיף 13...ד5} 14.Nc4 Qc7 15.Ne3 Re8 16.Nh4 Bf8 17.Qf3 Ne7 18.Nhf5 Nxf5 19.Nxf5 Nh7 20.Bb3 Be6 21.Bc4 bxc3 22.bxc3 Bxc4 23.dxc4 Re6 24.h4 Rb8 25.g4 Rb3 26.Bd2 Qb7 27.Qd3 Rg6 28.f3 h5 29.g5 f6 30.Kf1 fxg5 31.hxg5 Re6 32.Rdb1 Rxb1+ 33.Rxb1 Qf7 34.Qd5 g6 35.Rb7 Qe8 36.Ne7+ Kf7 37.Nc6+ Kg8 38.Nd8 Qxd8 39.Qxe6+ Kh8 40.Qf7 1-0 קרס הפעיל איומים באגף המלך, לאחר מכן בטור ב' באגף המלכה ולבסוף פרץ דרך מרכז הלוח. בעזרת הצריח בשורה השביעית השיג שליטה באגף המלכה, הפרש ב-ו5 שלט באגף המלך והמלכה הלבנה שלטה במרכז הלוח. אטיוד של קרס מתוך Schachmaty w SSSR, 1946 - לבן מתחיל וכופה תיקו: 1. מו5 צו1+ 2. מז5 צו3 3. צה1 ז3 4. ח:ז3 מ:ז3 5. צה2! מח3 6. צב2 צו2 7. צב3 צו3 8. צב2 מז3 9. צה2! ותיקו. השטר של 5 קרון אסטוני נושא את דיוקנו של קרס. קרס הוא השחמטאי היחיד שזכה לכבוד הזה. Eesti Pank / Bank of Estonia, web.archive.org, ‏2012-01-03 בעיר טאלין הקימו פסל לזכרו של קרס וקראו רחוב על שמו. גם בעיר נרבה, עיר הולדתו של קרס, אחד הרחובות המרכזיים בעיר קרוי על שמו. שבשנת 1991 הדואר של ברית המועצות הוציא בול לזכרו של קרס עם דיוקנו של השחמטאי. מדי שנתיים מתקיימת תחרות שחמט בינלאומית בעיר טאלין מאז שנת 1969. קרס ניצח בתחרויות בשנים 1971 ו-1975. החל משנת 1976 התחרות נקראת "תחרות לזכרו של פאול קרס". מדי שנה מתקיימת תחרות לזכרו גם בעיר ונקובר. Keres Memorial History Summary, keresmemorial.chessbc.ca מספר מועדוני שחמט ברחבי העולם נקראים על שמו. בשנת 2000 נבחר קרס לספורטאי האסטוני של המאה העשרים. Evans, Larry; Glenn Petersen, editor: "The Tragedy of Paul Keres", "Chess Life", October 1996, New Windsor, NY, USA Heuer, Valter, Jan Timman, editor:"The Troubled Years of Paul Keres, the Great Silent One", "New In Chess" #4, 1995, Amsterdam, Holland Keres, Paul "Grandmaster of Chess: the Complete Games of Paul Keres," translated by Harry Golombek, Arco, New York,1977 Keres, Paul and John Nunn, "Paul Keres: the Quest for Perfection," International Chess Enterprises, 1997 Schroeder, James "Keres and Botvinnik", Malcolm Pein, editor. "CHESS," April 1996, London, UK Paul Keres Best Games, Volume I: Closed Games, by Egon Varnusz, London 1994, Cadogan Chess, ISBN 1-85744-064-1 Paul Keres Best Games, Volume II: Semi-Open Games, by Egon Varnusz, London 1994, Cadogan Chess, ISBN 0-08-037139-6 Power Chess by Paul Keres. Great Grandmaster Battles from Russia XII+281p. McKay Chess Library Keres & Nunn Paul Keres: The Quest for Perfection. Keres material translated by Harry Golombek 272p. Batsford "Algebraic Classics Series" Great Britain, 1997 Reinfeld, Fred Keres' Best Games of Chess 1931-1948 XIII+250p. Dover New York 1960 Keres, Paul & Kotov, Alexander, The Art of the Middle Game, Penguin Books, 1964 Paul Keres, The Road to the Top, Batsford, (translated by Harry Golombek, edited by John Nunn), 1996 Keres, Paul; Harry Golombek (ed. and trans.). Grandmaster of Chess: The Complete Games of Paul Keres. Arco, New York, 1977 Keres, Paul (1984), Practical Chess Endings, Batsford, ISBN 0-7134-4210-7 פאול קרס, באתר אנציקלופדיה בריטניקה (באנגלית) פאול קרס, באתר "Find a Grave" (באנגלית) מדיה וקבצים בנושא פאול קרס בוויקישיתוף הרצאה על חייו האישיים והמקצועיים של קרס, באתר יוטיוב פאול קרס, באתר צ'סגיימס (באנגלית) אוסף משחקים עם דיאגרמות לפי שנים, באתר zone.ee קרס באולימפיאדות, באתר אולימפבייס (באנגלית) תחבולות של קרס, באתר wtharvey.com (באנגלית) בול, אנדרטה ועוד לזכרו של קרס, באתר צ'סבייס (באנגלית) 33 בעיות שחמט של קרס(הקישור אינו פעיל), באתר softdecc.com תמונות של קרס ומאמר על חייו, באתר משרד החוץ האסטוני (באנגלית) רודולף שפילמן מול פאול קרס, 18.6.1938, No One can Attack Paul Keres! רודולף שפילמן מול פאול קרס, 18.6.1938, "I Don't Even See the Code, All I see is Blond, Brunette, Redhead" מיכאל טל מול פאול קרס, 29.1.1954, Tal's First Encounter With Paul Keres מיכאל טל מול פאול קרס, 22.9.1959, Happy 100th Birthday, Estonia! Mikhail Tal vs Paul Keres 1959. Candidates פאול קרס מול מיכאל טל, 6.10.1959, The Mistake, The Attack and The King Move That Settled All Keres vs Tal Paul Keres, Grandmaster of Chess: The Complete Games of Paul Keres, ed. and trans. by Harry Golombek, Arco, New York, 1977 Championship of Georgia 1946, web.archive.org He recounts (as described in Botvinnik's autobiography "Achieving the Aim,") that before the last round of Moscow 1935, Soviet chess czar Krylenko proposed that Rabinovich purposely lose, to ensure Botvinnik 1st place. Botvinnik refused, saying "... then I will myself put a piece en prise and resign" (p. 43). This testimony is double-edged. It shows the Soviets already willing to rig important results, but Botvinnik feeling honor-bound to resist it. [Event "World Championship 18th"] [Site "Den Haag/Moscow"] [Date "1948.04.11"] [Round "11"] [White "Euwe, Max"] [Black "Keres, Paul"] [Result "0-1"] [ECO "C74"] [PlyCount "50"] [EventDate "1948.03.02"] [EventType "tourn"] [EventRounds "25"] [EventCountry "URS"] 1. e4 e5 2. Nf3 Nc6 3. Bb5 a6 4. Ba4 d6 5. c3 f5 6. exf5 Bxf5 7. d4 e4 8. Ng5 d5 9. f3 e3 10. f4 Bd6 11. Qf3 Qf6 12. Qxe3+ Nge7 13. Bxc6+ bxc6 14. O-O O-O 15. Nd2 Ng6 16. g3 Rae8 17. Qf2 Bd3 18. Re1 Rxe1+ 19. Qxe1 Bxf4 20. gxf4 Nxf4 21. Ndf3 Ne2+ 22. Kg2 h6 23. Qd2 Qf5 24. Qe3 hxg5 25. Bd2 Be4 0-1 "The best player in the world was Paul Keres" (Paul Keres' Best Games, Volume I: Closed Games, p.xii). (Paul Keres' Best Games, Volume 1: Closed Games (Cadogan 1994 Great Chess Upsets, by Samuel Reshevsky, Arco Publishing, New York 1976, p. 185.